Sanguo zhi pinghua/page 6

. . . 姓關名羽，字雲長，乃平陽蒲州解良人也，生得神眉鳳目，虯髯，面如紫玉，身長九尺二寸，喜看「春秋左傳」. 觀亂臣賊子傳，便生怒惡. 因本縣官員貪財好賄，酷害黎民，將縣令殺了，亡命逃遁，前往涿郡. 不因躲難身漂泊，怎遇分金重義知.

卻說有一人，姓張名飛，字翼德，乃燕邦涿郡範陽人也；生得豹頭環眼，燕頷虎須，身長九尺餘，聲若巨鐘. 家豪大富. 因在門首閒立，見關公街前過，生得狀貌非俗，衣服藍縷，非是本處人. 縱步向前，見關公施禮. 關公還禮.

飛問曰：「君子何往？甚州人氏？」關公見飛問，觀飛貌亦非凡；言曰：「念某河東解州人氏，因本縣官虐民不公，吾殺之. 不敢鄉中住，故來此處避難. 」飛見關公話畢，乃大丈夫之志. 遂邀關公於於酒肆中. 飛叫量酒，將二百錢酒來. 主人應聲而至.

關公見飛非草次之人，說話言談，便氣和酒盡. 關公欲待還杯，乃身邊無錢，有艱難之意. 飛曰：「豈有是理！」再叫主人將酒來. 二人把盞相勸，言語相投，有如契舊. 正是：

龍虎相逢日，君臣慶會時.

說起一人，姓劉名備，字玄德，涿郡範陽縣人氏，乃漢景帝十七代賢孫，中山靖王劉勝之後，生得龍准鳳目，禹背湯肩，身長七尺五寸，垂手過膝，語言喜怒不形於色，好結英豪，少孤，與母織席編履為生. 舍東南角籬上，有一桑樹，生高五丈餘，進望見重重如小車蓋，往來者皆怪此樹非凡，必出貴人. 玄德少時，與家中諸小兒戲於樹下：「吾為天子，此長朝殿也. 」其叔父劉德然見玄德發此語，曰：「汝勿語戲滅吾門. 」德然父元起. 起妻曰：「他自一家，趕離門戶. 」元起曰：「吾家中有此兒，非常人也，汝勿發此語！」年十五，母使行學，事故九江太守盧植處學業. 德公不甚樂讀書，好犬馬、美衣服，愛音樂.

當日，因販履於市，賣訖，也來酒店中買酒吃. 關、張二人見德公生得狀貌非俗，有千般說不盡底福氣. 關公遂進酒於德公. 公見二人狀貌亦非凡，喜甚；也不推辭，接盞便飲. 飲罷，張飛把盞，德公又接飲罷. 飛邀德公同坐，三杯酒罷，三人同宿，昔交便氣合.

有張飛言曰：「此處不是咱坐處. 二公不棄，就敞宅聊飲一杯. 」二公見飛言，便隨飛到宅中. 後有一桃園，園內有一小亭. 飛遂邀二公，亭上置酒，三人歡飲. 飲間，三人各序年甲：德公最長，關公為次，飛最小. 以此大者為兄，小者為弟. 宰白馬祭天，殺烏牛祭地. 不求同日生，只願同日死. 三人同行同坐同眠，誓為兄弟.

有德公，見漢朝危如累卵，盜賊蜂起，黎庶荒荒，. ..